บาทเปิด 33.23 บาทต่อดอลล่าร์ อ่อนค่า
เงินบาทเปิดตลาด 33.23 บาทต่อดอลล่าร์ อ่อนค่าต่อจากวานนี้หลังดอลล์แข็ง-คาดกนง.วันนี้คงดอกเบี้ย
27 ก.ย. 2560

เงินบาทเปิดตลาด 33.23 บาทต่อดอลล่าร์ อ่อนค่าต่อจากวานนี้หลังดอลล์แข็ง-คาดกนง.วันนี้คงดอกเบี้ยนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.23 บาท/ดอลลาร์ อ่อนค่า ต่อจากเย็นวานนี้ที่ปิดตลาดระดับ 33.16/18 บาท/ดอลลาร์เช้านี้เงินบาทปรับตัวอ่อนค่าลงไปพอสมควร เนื่องจากดอลลาร์สหรัฐกลับมาแข็งค่าเมื่อเทียบกับสกุลเงินอื่นๆ จากเหตุที่มีการขายเงินยูโร ภายหลังจากทราบผลการเลือกตั้งในเยอรมนีที่พรรคพันธมิตรของนางอังเกลา แมร์เคิล นายกรัฐมนตรีเยอรมนี ไม่สามารถครองเสียงข้างมากในรัฐสภาได้อย่างเด็ดขาด"ผลการเลือกตั้งเยอรมนีออกมา ทำให้มีการเทขายยูโร จึงส่งผลให้ค่าเงินสกุลอื่นๆ ที่ไม่ใช่ดอลลาร์สหรัฐอ่อนค่าลงไป ตอนนี้ดอลลาร์ก็แข็งค่าเมื่อเทียบกับสกุลอื่นๆ" นักบริหารเงินระบุอย่างไรก็ดี วันนี้ต้องจับตาการประชุมคณะกรรมการนโยบายการเงิน (กนง.) ซึ่งในภาพรวมแล้วตลาดยังเชื่อว่า กนง.จะคงดอกเบี้ยไว้เท่าเดิมที่ 1.50% และเงินบาทอาจกลับมาแข็งค่าขึ้นได้บ้างหลังผลประชุม กนง.นักบริหารเงิน คาดว่า วันนี้เงินบาทจะเคลื่อนไหวในกรอบ 33.20-33.30 บาท/ดอลลาร์